text: Narko i tre sager: Anholdt med kokain
  09 februar 2014 kl. 09.24
  To mænd blev anholdt i nattelivet i henholdsvis Vejle og Horsens med kokain. Også to andre sager spillede narko en rolle: I Kolding blev en 28-årig anholdt og sigtet for narko-kørsel.
  I Vejle blev en 31-årig mand kl. 3.20 anholdt på Dæmningen. Han havde en del kokain på sig.
  Lidt tidligere blev en mand undersøgt i kvarteret omkring Graven og Hekkenfeldt i Horsens. Han havde også kokain på sig og sigtes efter lov om euforiserende stoffer.
  I Kolding stoppede politiet kl. 20.30 en 28-årig mand fra Vojens i bil i Karolinegade. Han var påvirket af narko, konstaterede politifolkene. Og han havde i øvrigt ikke noget kørekort.
  Han er tidligere fradømt kørekortet, så derfor indstiller politiet til, at hans bil bliver konfiskeret.
  